L'Ajuntament de Sagunt i Vidanova Parc presenten la 3a edició del Concurs d'Innovació ‘Wonderful’
29 de març 2019

![](/media/asvb3rru/22_20190329_104220_cuerpo.jpg)  
  

L'Ajuntament de Sagunt i el parc comercial Vidanova Parc han presentat hui, divendres 29 de març, la 3a edició del Concurs d'Innovació ‘Wonderful’, iniciativa que té com a finalitat el suport a la innovació entre aquelles empreses o persones emprenedores que tinguen una visió de futur encaminada a llançar el seu propi negoci i que tinguen projectes innovadors.

El regidor de Promoció Econòmica, Miguel Chover, junt amb el gerent de Vidanova Parc, Arsenio Miñán, han anunciat la posada en marxa de la tercera edició d’este concurs que convoca premis per a emprenedors i empreses que estiguen innovant en 3 categories: Solucions Innovadores per a botigues i centres comercials; Negocis o botigues innovadores; _Startups_ o Projectes innovadors en qualsevol àmbit.

Wonderful és una iniciativa nacional amb 11 seus locals de participació, on Sagunt se suma en esta tercera edició gràcies a l'impuls de Vidanova Parc i a la col·laboració de l'Ajuntament de Sagunt, que impulsa la seua difusió entre els emprenedors locals.

Les dues primeres categories tenen àmbit nacional i en ella podrà participar qualsevol empresa o _startup_ ja creada i que presente alguna innovació per al comerç o fins i tot siguen negocis o botigues innovadores de per si mateix. La tercera categoria és d'àmbit local i només podran participar aquelles empreses o persones emprenedores amb un projecte de negoci innovador, de les 11 seus locals que impulsen el Projecte Wonderful.

![](/media/rtuntzab/22_20190329_104252_cuerpo.jpg)  
  

El regidor de Promoció Econòmica, Miguel Chover ha destacat el valor d’este tipus d'iniciatives perquè “**fomenten l'activitat emprenedora més innovadora i ajuda a persones i empreses que amb els seus projectes tracten de solucionar i millorar processos que revertixen directament en la nostra societat**”. Segons el gerent de Vidanova Parc, Arsenio Miñán, esta iniciativa “**ens permet donar suport a l'emprenedoria a la nostra regió posar el nostre granet d'arena per a ajudar emprenedores i emprenedors que estiguen innovant en les seues, sempre difícils, etapes inicials**”.  

Els guanyadors aconseguiran un conjunt de premis orientats a ajudar-los en les difícils fases inicials, gràcies als patrocinadors i impulsors de Wonderful com Bstartup de Banco Sabadell, IBM, El Economista, Mindsait i Indra. Entre els premis cal destacar els 5.000 € en metàl·lic que entregarà LAR España, una entrevista completa en un mitjà nacional de comunicació, l'accés a finançament bancari i inversió privada, ajudes de Programari i tecnologia, consultoria estratègica, formació, _mentorings_ i la possibilitat d'accedir a pilots i acceleració per als seus projectes.

A més, els guanyadors de les categories nacionals d'innovació en Retail, participaran en el Wonderful Summit 2019, esdeveniment de referència en la innovació de centres comercials i retail, presentant els seus projectes de negoci davant l'audiència d’este, principalment composta per dirigents del sector retail, que se celebrarà el mes vinent de juliol d'enguany.

Des de hui i fins al 31 de maig les persones emprenedores o empreses podran participar, presentant els seus projectes de negoci a través del portal [www.proyectowonderful.es​](http://www.proyectowonderful.es/)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-vidanova-parc-presenten-la-3a-edicio-del-concurs-d-innovacio-wonderful/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-vidanova-parc-presenten-la-3a-edicio-del-concurs-d-innovacio-wonderful/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-vidanova-parc-presenten-la-3a-edicio-del-concurs-d-innovacio-wonderful/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-vidanova-parc-presenten-la-3a-edicio-del-concurs-d-innovacio-wonderful/)